Document ID: /roh_data/filtered/fineweb-2-filterrobots_roh.jsonl.gz/8291

Il mardi è crudà ensemen la plattafurma sisum il car da carnaval da la scola da samba «Unidos da Tijuaca». Sis ballarins èn vegnids purtads a l’ospital, dus dad els cun blessuras grevas, ha rapportà la pagina brasiliana globo.com sa referind al ministeri da sanadad brasilian. Indesch persunas hajan in schoc.
Emprim accident l'emprim di
Gia al cumenzament dal til da las scolas da samba il glindesdi eran vegnidas blessadas 20 persunas tar in accident cun in car da carnaval. Il til è dentant vegnì cuntinuà tuttina.
Samba total en il Sambódromo
Il final da la concurrenza da las scolas da samba è il punct culminant dal carnaval da Rio de Janeiro. Las 12 meglras scolas cun pli che 3’000 ballerinas e musicists èn en concurrenza per il titel dal campiun. Il til da concurrenza las notgs da glindesdi e mardi vegn guardà da 72’000 persunas.
RR novitads 11:00